|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

**PROCESVERBAL 6/2019**

**I mbajtur me rastin e mbledhjes së 6 (gjashtë) të rregullt për vitin 2019 të Kuvendit të Komunës së Suharekës**

**Vendi: Suharekë**

**Zyra: Salla e Kuvendit të Komunës**

**Data: 27.06.2019**

**Ora : 13.00**

**Prezentë në takim:**

**z. Nexhat Ramadani**

 **z.Bashkim Ndrecaj**

**z. Ardian Shala**

**z. Alban Berisha**

**z. Shefket Kolgeci**

**z. Xhemajl Kabashaj**

**znj. Elmaze Bytyqi**

**znj. Bulëza Kuçi**

**znj. Shqipe Ramaj**

**z.Lirim Qatani**

**z. Reshat Selimaj**

**z. Shefket Kuçi**

**z. Bexhet Kuçi**

**z. Aziz Bytyqi**

**z Gazmend Gashi**

**znj. Besa Kuçi**

**znj. Mirlinda Muqa**

**znj. Vlora Neziri**

**z. Rilind Krasniqi**

**z. Jeton Rrakaqi**

**z. Arbërim Basha**

**z. Dardan Berisha**

**znj. Marigona Gashi**

**znj.Florie Bytyçi**

**z. Sami Hajdari -**

**znj.Albana Bytyqi**

**z. Osman Selimaj**

**z.Leonard Shala**

**z. Dugagjin Palushi**

**znj.Laureta Tafaj**

**z.Gëzim Kryeziu**

**Të pranishëm të tjerë**

**Kryetari Komunës**

 **Media dhe qytetarë**

 **OSCE, LMT, KDI**

**Habibe Bytyqi**

**Xheladin Sadikaj**

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

 **Rend dite**

1. **Miratimi i procesverbalit nga mbledhja e kaluar;**
2. **Shqyrtimi i projekt-vendimit për miratimin e kornizës afatmesme buxhetore për Komunën e Suharekës për vitin 2020-2022;**
3. **Shqyrtimi i projekt-vendimit për formimin e komisionit për vlerësimin e ofertave ;**
4. **Shqyrtimi i projekt-vendimit për formimin e komisionit të Ankesave ;**
5. **Shqyrtimi i projekt-vendimit për ndryshim-plotësimin e vendimit 01-NR-112-2174, të datës 16.01.2018;**
6. **Pyetje dhe përgjigjeje.**

**Kryesuesi** – I përshëndet të pranishmit dhe i njoftoi me rendin e ditës.

**Sami Hajdaraj**-Kërkon me nderu me një minutë heshtje ,zt.Rilind Bytyqi.

**Kryesuesi-**Kërkesë me vend.

**Kryetari-**Kërkesë me vend dhe kisha kërkua me nderu gjithashtu edhe ish luftëtarin Emri Sopa.

Mbahet një minutë Heshtje për dy të ndjerët.

**Kryesuesi**-Para se të hedhim ne votim rendin e ditës a ka dikush ndonjë pikë shtesë për këtë seancë .

**Kryetari-**Të nderuar **,** Propozoj një pikë të re të rendit të ditës që ka mundësi , ka të bëj për shpalljen e interesit të veçante për Këmbimin e një prone te stacioni i policisë ku aty do të ndërtohet një rrethrrotullim, bëhet fjalë për 1ari e 16m,

Është në interes të përgjithshëm, nëse e shihni të arsyeshëm e fusim në rend të ditës.

**Rilind Krasniqi-**Zakonisht vijnë në votim pikat urgjente çka janë , kjo nuk po më duket diçka urgjente , është dashtë me pas së pari një përshkrim se çka është dhe ashtu nuk dëgjuam edhe mirë Kryetarin sepse shumë zërimi i dobët është .

**Kryetari**-Vetëm po kërkoj me fut në rend të ditës japin interpretimet zyrtaret dhe përfaqësuesit , janë të pregaditur dhe japin sqarime shtesë .

**Kryesuesi**-Hedh në votim rendin e ditës m pikën shtesë.

 **Aprovohet rendi i ditës**

**Pika e parë - Miratimi i procesverbalit nga takimi i kaluar.**

**Kryesuesi-**Hap debatin për këtë pikë.

**Dardan Berisha-**Paraprakisht i dëshiroj Mirëseardhje znj. Besa Kuçi në PDK, Faleminderit Besa që i ke besua vizionit të PDK dhe Kryetarit Kadri Veseli , dhe gjithashtu Faleminderit që i ke besua grupit të Asamblesë të PDK-së me kryetar Ram Vataj .

Unë kam dy çështje për Diskutim:

E para ka të bëj me mbarëvajtjen e procesverbalit dhe e dyta ka të bëj me përgjigjet që po i marrim nga Drejtoret e Komunës.

Sa i përket pikës së parë në seancën e kaluar Grupi i Asambleistëve të AAK-së në mënyrë aspak të kënaqshme po mundohet me leshu seancën për shkak me prish kuorumin dhe me prish procesin e mbarëvajtjes së seancave , dhe në shumicën e rasteve Drejtorët e kanë fitua besimin dhe votën e qytetarëve dhe këta duhet me u përgjigj sepse unë personalisht e kamë bë një pyetje për qasje në autostradë nga bizneset në zonën industriale dhe fare skam marrë përgjigje por në këtë rast nuk e bëj fajtor drejtorin sepse në ato qaste nuk ka pas kuorum dhe në mënyrë joligjore e kemi vazhdua seancën dhe nuk është hera e fundit kjo sepse ky proces pothuajse ka ndodh edhe në shumë hera tjera , unë mendoj që nuk është e drejtë, kamë dëshirë që në fund me marrë përgjigjen nga Drejtori.

Në procesverbal ka qenë dashtë të shkruhet që grupi i Asamblistëve të AAK-së e prish mbarëvajtjen e seancave dhe fare nuk janë transparent në punën dhe aktivitetin që po i ushtron Kuvendi Komunal , në proces nuk është shkrua.

Faleminderit.

**Kryesues –**Hedh në Votim këtë pikë me vërejtje nga Dardan Berisha.

 **Miratohet me vërejte pika e parë**

**Kryesuesi-**Fjalën e kërkon Besa Kuçi , jep leje.

**Besa Kuçi-**Përshëndetje , më lejoni të ju njoftoj që nga sot nuk do të jem më pjesë e Grupit Parlamentar të AAK-së , rrugëtimi im politik do të vazhdon me grupin parlamentar të PDK-së , arsyet pse kam marrë këtë vendim janë të shumta dhe të shëndosha andaj besoj që së bashku do të vazhdojmë drejt sfidave të reja të cilat do të na bëjnë më të fort drejt fitoreve të reja. Faleminderit

**Kryetari-**Falënderoj Besa Kuçin për Bashkëpunimin e deri tanishëm , paq urime dhe suksese.

**Kryesuesi-**Para se me fillua me pikën e dytë kërkon fjalën drejtoresha e Urbanizmit.

 **Sanie Kuçi-**Komuna e Suharekës është në fazën hartuese të PZHK-së , dhe këtë javë e kemi mbajt një punëtori , ja u kemi sjell Draft-Projektin në cd dhe ju kisha lut nëse keni rekomandime ose sugjerime me na përcjell.

**Pika e dytë: Shqyrtimi i projekt-vendimit për miratimin e kornizës afatmesme buxhetore për Komunën e Suharekës për vitin 2020-2022;**

**Kryesuesi**-Prezanton pikën e dytë dhe hap Debatin.

**Fadil Hoxha**-Prezanton Kornizën Afatmesme Buxhetore (KAB), të viti 2020-2022 , elaboron këtë kornizë të planifikuar në pika të trasha për secilën pikë të saj.

**Ardian Shala**-Përshëndetje , kjo kornizë afatmesme e propozuar nga qeveria aktuale ne një far forme praktik e mëhershme ka qenë që të konsultohen paraprakisht dhe me partitë opozitare në këtë rast nuk ka ndodhë , edhe ne jemi pjesë që jemi zgjedh nga qytetaret dhe kërkojmë edhe na pjesën tonë për të kontribuar në këtë Buxhet dhe Projekte.

Këtu parashihet një projekt-buxhet për 3 vite por më shumë duhet të fokusohemi në vitin 2020 , siç po shihet këtu preokupim kryesor është më shumë luksi apo mosdeklarim i saktë i projekteve që në një far forme pak a shumë ka projekte që janë në formë paushallë qysh e kam vërejt në parashikimin projekteve , bie fjala më shumë janë parapa vetura pa ndonjë arsye bazë ku dihet që të gjitha këto mjete përpos çmimit të blerjes kanë dhe kosto të mirëmbajtjes e çka e dëmton shumë buxhetin i cili është i dedikuar për të mirën e qytetareve e jo të pushtetit ,

Nuk e di cila është arsyeja që tërë këto mjete për vetura zyrtare , e di që Komuna posedon mjaft vetura zyrtare nëse janë dëmtua ato është deshtë të asgjësohen ato dhe të arsyetohen pse gjithë ky luks për zyrtar , ne e dimë që janë të nevojshme mirëpo edhe e dimë që Komuna i posedon ato , pastaj keni paraqitur projekte në formë të përgjithësuar si p.sh :

Trajtimi i deponive ilegale 80mijë euro , cilat deponi kush është marrë më to , çfarë elaborimi është bë thash edhe më parë asnjë debat me opozitën nuk është bërë për këtë drejtim ,

Ndërtimi i rrugëve Bujqësi , Pylltari 90mijë euro cilat rrugë , ku janë ato rrugë a kanë emra për kanë janë duke u bërë ato rrugë ne duhet me i dit të paktën për me votua një kornizë ,

Sanimi dhe Renovimi i QKMF-ve , QMF-ve 90mijë euro dhe rregullimi i oborreve , unë nuk e di se a është më shumë fasada dhe oborret ato që e rregullojnë jetën e qytetarëve apo është furnizimi me barna dhe shërbime ndaj tyre ato që duhen të jen primare , nëse 90mijë euro ndahen çdo vit për të njëjtat qëllime nuk e di pse gjithë ky luks për shtrim të oborreve dhe për fasada , a ndoshta e kanë pas vetëm me i harxhua këto mjete apo se di çka.

Gjithmonë aludoj te ajo që asnjë konsultë nuk është bërë me opozitën por vetëm keni shpërnda mjete veç sa me thënë që e kemi bë një zgjidhje .

Keni fut në listë dhe emra e projekte të cilat janë përfunduar viteve të kaluara , të njëjtat rrugë i keni sjellë të përfunduara në raportet e vitit të kaluar dhe të njëjtat po parashihet ndërtimi i tyre në vitin 2020.

Sinqerisht një raport që e kam vërejt dhe gjitha këto që i ceka vlejnë shumë , nuk po më pëlqen si kornizë , nuk e di pse nuk jeni konsultua me opozitën , cila ka qenë arsyeja , a e keni ditë që ka me ardhë në Asamble , në përgjithësi nuk është praktik e mirë.

Faleminderit.

**Kryetari**-Unë nuk e di që ka vetura luksoze , ato janë të parapara te Drejtoria e Shëndetësisë, te QKMF-a që kanë nevojë për to.

I nderuar deputet ju e dini që vitin e kaluar ka kalua buxheti me 30shtator , rast konkret në të gjitha fshatrat sivjet kemi aty ku është shpall tenderi kanë mbet mjete shtesë , mundesh me shikua specifikacionin shkruan se çka është shpall me u ndërtua në Mushtishtë , cilat rrugë , ne prej kodit buxhetor nuk mundemi me i hekë ,i njëjti rast është në Mushtishtë dhe është në Gelancë.

Te rrugët e Bujqësisë vitin e kaluar është punua , ju e keni marrë votën e popullit keni të drejt me dal në teren me i shikua se në cilat fshatra është punua në këtë drejtim.

Te projektet është e vërtet që kanë mbet por ne nuk mundemi me i heq nga kodi buxhetor sepse kanë kalua me 30 shtator , p.sh në Mushtisht është shpall tenderi për rrugë kanë konkurs 40miëj euro më lirë e ka marrë aj me çmim më të lirë tash ato rrugë me ato mjete vazhdojnë.

Këtë vit është planifikua buxheti për të gjitha fshatrat.

Për shpjegime më detajishtë rreth veturave jep sqarim Drejtoria e Shëndetësisë .

Sa i përket ambulantëve për pajisje jemi këshillua dhe kemi me ble edhe këtë vit.

Kjo është një kornizë dhe e dini që Buxheti votohet ne fund të shtatorit , nuk d.m.th që nuk këshillohemi me të gjithë , vetëm këtë vit jemi mundu me i rangu fshatrat më të mëdha , të mesme dhe me të vogla por nuk ka mundësi me marrë mjete si Budakova p.sh si Tërrnja sepse Budakova është më e madhe me banor.

**Ardian Shala**-Shqetësim i imi ishte më shumë që mjetet e dedikuara nuk janë të specifikuara Kryetar, nuk aludova në atë se çka është punua dhe çka s’është punua , ne po kërkojmë që këto mjete me dit ku janë p.sh Eliminimi i deponive ilegale thjesht me tregu se cilat janë , rrugët bujqësore ku kanë me u rregullua sepse është një shumë prej 90mijë euro dhe është shume e madhe mos me pas specifikim , gjithmonë kemi kërkua specifikime me pas , sa i përket çështjes së shëndetësisë është shume lehtë e ditur kjo , ne e dimë sa vetura disponojnë nëse kanë dal jashtë funksionimit ato është dashtë të eliminohen e të kërkohen të reja nuk ka asnjë arsye me shpenzua kaq shumë buxhet për luks ndërsa për gjera elementare reagensë etj ,te ngecim .Kemi rast konkret p.sh ka shumë familjar që ankohen se analizat kur i bëjnë i kanë vërejtjet e tyre që janë me gabime dhe detyrohen me i bë privat d.m.th në këtë cilësi duhet me u bazua ne e jo me shpenzua mjete pa ndonjë kriter.

**Kryetari**-Përveç 4fshatrave të gjitha rrugët janë të definuar nëpër fshatra , mundësh me dal në teren me i vizitua fshatrat ,pajisjet mjekësore janë duke punuar nëpër çdo QMF.

**Ardian Shala**-Ne thamë që ka projekte që janë përfundua viteve të kaluara dhe janë shpall tash , ti po thua ato kanë mbet , p.sh Rruga” Ali Bytyqi” në Mushtisht neve na ka ardhë raporti që ajo rrugë është përfundua , rruga “Gazmend Aliu “ e keni shkrua në Baqevc , nuk është në Baqevc por në Mushtisht d.m.th ja keni huq krejt , se di a ka dal në teren Drejtori apo jo , laboratorët kanë nis me punua por nuk po funksionojnë 3muaj në Mushtisht s’ka punua Laboratori , keni ble aparatura të reja po kur nuk funksionojnë ato duhet dikush me marrë përgjegjësi Faleminderit.

**Dardan Berisha**-Pothuajse gjithë debati u zhvendos me dy automjete të emergjencës , sa i përket emërtimit të rrugëve që the Kryetar unë po ti numëroj janë gjithsej 21 fshatra që nuk janë të specifikuara rrugët p.sh

Baqevc, Breshanc,Duhël , Dubravë , Gjinoc , Grejqevc , Javor , Kastërrc , Krushicë e Poshtmë , Luzhnicë , Mushtishtë ,Nëpërbisht ,Qadrak , Suharekë , Sallagrazhde , në Komunë rregullimi i trotuareve , Savrovë , Stravuqinë , Vraniq të gjitha këto janë disa prej fshatrave ku vetëm një ose dy emra janë të rrugëve janë të shkruara ndërsa tjerat vazhdojnë rregullimi ose ndërtimi i rrugëve tjera lokale , nuk është ky problemi vetëm i seancës së sotme dhe buxhetit , që ky është propozim –buxhet , nëse ne nuk e dimë çka jem tu votua qysh me votua , p.sh ku është trotuari në Topliqan , u votua në 2019 , ku është rrethoja e shkollës në Gjinoc dhe kjo u votua për Buxhet 2019 , ku është “Kosova “ në Studencan të gjithë e kemi votua këtu , unë i kam pas prioritet për fshatin Gjinoc këto Projekte dhe ato s’janë askund duke u punua.

Pra ne po votojmë dhe nuk po e dimë çka po votojmë , nuk janë të indetifikuara , përveç asaj që tha Parafolësi nuk po du me i përsërit edhe unë , shqetësimi ynë kryesor është specifikimi i rrugëve , të specifikohen se cilat rrugë kanë me u shtrua , cilat janë në prioritet për fshatrat , bisedua pak me Kryetaret e fshatrave , unë kamë ngreh shqetësim se kryetaret e fshatrave fare nuk bashkëpunojnë me neve si Asambleistë , neve nuk na informojnë dhe as nuk e dimë se AKA po behët . ky është shqetësimi i grupit parlamentar , le të specifikohen rrugët dhe në rregull jemi.

**Kryetari**-Qe disa herë është duke u përmend rruga në Studencan , sa e di unë me një kërkesë është hekë ajo rrugë , ajo rrugë nuk bëhet me buxhet të Komunës ajo bëhet vitin e ardhshëm me një buxhet tjetër , sa i përket trotuarit gjeje ti vendin dhe e rregullojmë trotuarin në Gjinoc , kemi shumë probleme nëpër shumë fshatra kanë filluar me padi pagesën e rrugëve rast konkret e kemi rrugën Reqan –Bukosh e plot raste tjera që kërkojnë mjete .

Janë shkrua vetëm 3 rrugë sepse e kanë parapa sa mjete ka , rruga Baqevcit ka mundësi në shtator hiqet ajo rrugë dhe disa tjera sepse jemi duke përdor disa metoda që me sjell mjete ne Suharekë.

**Dardan Berisha**-Për rrugën “Kosova “flet Rilindi , ne e kemi propozua Buxhetin 2019 , rrugën “Salih Tahiri “lagjja Gashve në Krushicë , ku mbi 30 nxënës udhëtojnë çdo ditë , pastaj rruga “Ali Elezi “ Samadraxhë asnjëra nuk janë , pastaj janë shtrua me mijëra trotuare nëpër gjitha fshatrat nuk ka çka me të pengu as trotuari në Topliqan , sepse aj trotuar është por i mbushur me barishte ti vetëm çka e liron rrugën , unë po të premtoj ,unë përpara ti hajde mbrapa meje ka me ta lirua rrugën vetëm që të jemi shumë transparent sepse buxhetin e kemi votua me këto ndryshime , mos të merren gjerat personale mirëpo projektet që janë votua duhet me u realizua , buxheti është votua në 2019 me ndryshime nga PDK-ja dhe ka shumë projekte që s’janë bë .

**Elmaze Bytyqi**-Në këtë kornizë afatmesme buxhetore për fshatin Kastërrc janë të parapara vetëm 10mijë euro për vitin 2020 ,në vitin 2019 kanë qenë të parapara po ashtu 10mijë euro për rregullimin e parkut të fshatit , ato janë hekë arsyen nuk e di , unë nuk jam absolut e kënaqur me këto 10mijë euro të ndara kur ne si prioritetet të fshatit kemi ujësjellësin e fshatit rregullimin e parkut të fshatit , rruga Kastërrc-Breshanc , Kanalizimet e dy lagjeve të reja të fshatit , po ashtu rruga e arave zgjerimi dhe shtruarja me zhavorr , vetëm 10mijë euro nuk besoj që kanë me na krye punë asgjë hiç , kërkoj që kjo shumë të shtohet dhe të përcaktohet projekti me emër e mbiemër sepse veç e keni shkrua rregullimi i rrugëve lokale , nuk e keni cek cilat rrugë lokale as asgjë.

**Kryetari**-E nderuar Asamblesite , ne kemi shkuar pak në bazë të numrit të banorëve , por në qoftë se këto propozime a kryhen të gjitha punët e fshatit ?

**Elmaze Bytyqi**- Nuk kryhen por te shkohet me një Projekti p.sh ujësjellësi i fshatit që është shumë me rëndësi , me 10mijw euro çka mundesh më bë?

**Kryetari**-Je Asamblistë , propozoje emrin e rrugës ku po dëshiron me rregullua atë rrugë , kjo është një kornizë nuk jemi duke votua buxhetin vetëm kornizën 3vjeqare , sa i përket ujësjellësit jemi në bisedime me Hidro –Regjinonin sepse të gjithë buxhetin e Komunës me nda nuk mundemi me rregullua ujësjellësin në Komunën tonë , ju e dini që është kompani private dhe sivjet i kemi 4fshatra me ujësjellës por kur ti vije rendi kemi me rregullua dhe ato fshatra nëse ka mundësi.

**Leonard Shala**-Në KPF i kamë dhënë disa vërejtje mirëpo me ju thënë të drejtën ishim në Solid në një punëtori- Diskutim Publik për planin zhvillimor urban dhe aq sa kam mund me pa aty e kamë pa që është duk u bërë një plan shumë i mirë urban dhe kamë pa shumë sene të mira në atë plan i përgëzoj ata që e kanë bë këtë plan,.

KAB është një dokument orientues për 3vitet e ardhshme ,me sa e di ky as nuk votohet , në fazën që na ka mbet unë mendoj që janë bë shumë diskutime publike dhe kanë dhenë vërejtje dhe sugjerime dhe propozime qytetaret mirëpo unë mendoj që një herë e mirë ne duhet me i dhënë fund këtyre investimeve infrastrukturore , e di që edhe infrastruktura është e mirë mirëpo jo domosdo shumica e Buxhetit me shkua në rregullimin e rrugëve , duhet me mëndu edhe për ato të cilat i kish përmbledh plani zhvillimor urban që ish një dokument shumë i rëndësishëm për Komunën tonë , unë kam një kërkesë që në fazën deri në miratimin e buxhetit për vitin 2020 me u konsultua dhe grupet parlamentare , asambleistët me i dhënë sugjerime dhe vërejtjet e tyre dhe propozimet që i kanë . Faleminderit.

**Xhemajl Kabashaj**-Përshëndetje , unë kuptoj që është një kornizë afatmesme 3 vjeçare dhe shumë gjera nuk janë precizua siç duhet mirëpo unë kisha kërkua që në planifikimin e projekt-buxhetit për vitin 2020 të merren parasysh projektet të cilat janë dërgua prej kryesive të fshatrave ku DSHP ka pas 5qershor afatin për dorëzim , unë i kamë dorëzua në emër të fshatit dhe po e shoh që në KAB asnjë prioritet i atyre projekteve nuk është përfshijë , është punua më tepër në mënyrë paushallë , kërkoj që Projekt-Buxheti i viti 2020 të hartohet në bazë të këtyre listave prioritare që janë dorëzua nga kryesit e fshatrave , prioritet ka qenë siç tha edhe Dardani rruga “Salih Tahiri “ që ka mbet në gjysme në mandatin e kaluar me veshtërsi që dihen nuk është vazhdua dy vite më vonë , kjo rrugë është prioritet numër1 për fshatin Krushic e Ulët , ndërsa në KAB unë po e shohë 18mijë euro , ndërtimi i rrugëve “Selman Uka “ dhe rrugëve tjera , rruga ‘’Selman UKA “ është përfundua në vitin 2014 , është bë një gabim nuk është bërë analizë e plotë , le të del ekipi i DSHP le ti harmonizon punët mirë që kur ta sjell projekt buxhetin 2020 të jemi shumë konkret dhe shuam real.

**Kryetari**- Ju grupi parlamentar i LDK-së unë atë rrugë kam mund me krye edhe vitin e kaluar e di që është problem , ju e dini që detyrën e kam marrë me 20 dhjetor me 24 mbyllen pagesat , por paramendoni me pas pas tenderin vitin e kaluar për te njëjtën rrugë qa kishte me ndodhë , edhe unë bëj gabime gjatë rrugës , në fund të vitit 2017 është ndërtua ura në Grejkoc , dhe i kanë marrë vërshimet , me pas buxhet me i rregullua 4 ura në Grejkoc sepse pa u bë 4 ura nuk zgjidhet problemi në atë fshat

Kamë arsye pse nuk kam fillua me rregullua atë rrugë , edhe për ty edhe për mu nuk ka qenë në rregull nuk është bë me qëllim akuzat janë bo në mu jo te ti .

**Rilind Krasniq**i-Së pari Kryesues , këto mikrofona kur i keni pranua a i keni bo testim sepse po më duket cilësia shumë e dobët .

**Kryesuesi**-Të rinj janë .

**Rilind Krasniqi**-Mundet me qenë i ri por mundet me qenë i prishen .

Kryetar e keni cek problemin e rrugës “Kosova “, nuk e di a e keni bë me qëllim apo pa qëllim shpresoj pa qëllim , kërkesa ka qenë që rruga “Varrezat e reja “ e u hekë e me u fut rruga “ Kosova “ gjë që ka fillua me punua rruga “Kosova “ vitin e kaluar është votua në vitin 2017 është dashtë me përfundua në vitin e kaluar mirëpo është shtruar diku rreth 150m arsyen e dini ju pse , vetëm desha që mos me bë pak konfiuzitet sepse shpresoj që mos e përdorni për të kundërtën.

**Kryetari**-Plotësisht ke të drejt , d.m.th është bë ndërrimi i emrave të rrugëve , kemi pas problem me rrugët që kanë lidh fshatin Studencan dhe Samadraxhë , ka qenë problemi i murit pastaj dhe shumica mjeteve kanë shkua aty , gjithashtu kemi pas probleme me prona shumë , rruga që e lidh fshatin Studencan me Shirokë zonë industriale , nuk planifikohet me buxhet të Komunës , planifikohet me buxhet tjetër , janë të parapara edhe 2Ura në fshatin Studencan

**Florije Bytyqi**-Përshëndetje , kjo kornizë afatshkurtre është kornizë orientuese , unë nga fusha ime që vijë dua ta paraqes një kërkesë që e kam cek dhe Asamblenë e fundit .

Disa Nëna kërkojnë nga Kryetari ose qeveria lokale të ndahet një buxhet i veçante për fëmijët me nevoja të veçanta apo me autizëm dhe sindromë down , un faktikisht e përcjelli kërkesën e Nenave sepse shumica e Nënave janë dhe në mardhënie Pune, mirë kishte me qenë të kenë një përkrahje morale thjeshtë që të mos kenë mbikëqyrje 24orë në ata fëmije por të largohen pak prej asaj gjendje edhe këta prindër që kanë mardhënie punë të kenë hapësirë të jen në punë pak më të lirë, ta kryejnë punën e tyre me vlerë d.m.th kërkojnë një qëndrim ditor për ata fëmijë, por jo vetëm të kenë të siguruar vetëm qëndrim por të merren edhe me ndonjë aktivitet të aktivizohen edhe në drejtimin e punës ,thjesht ata persona munden me u angazhua që të kanë mundësi dhe me mbajt vetveten , ata prindër kërkojnë të paktën 8 or të orarit të punës , ti përkrahim dhe moralisht sepse është barrë shumë e rënd për ata prind .

Dua të flas edhe për buxhetin e ndarë për atë zonë nga vi unë , i keni nda 5mijë euro për Breshanc , 10mijë euro për Nishor 10mijë euro për Kasterrc , prioriteti numër 1 është uji te vende , e di që ju nuk e keni në menaxhim ujësjellësin por ju duhet me nda buxhet për zgjidhjen e burimeve të ujit në atë zonë , mendoj që duhet me pas një bashkëpunim me Komunën e Malishevës sepse kur gjendet burimi atëherë duhet me angazhua dhe Hidro-Regjionin me u marrë më këtë çështje.

Gjithashtu prioritet për atë anë është rruga Kastërrc-Breshanc , pse nuk po e lidhni sepse shumë fshatra të tjerë janë lidh në mes vete sepse ju jepet mundësi shumë të mira banoreve të atyre fshatrave .

**Kryetari**-Jep përgjigje Florijes, këtë vit do të rregullohet rruga Breshanc-Kravarsari, kamë mëndu edhe për atë problem , mundeni me më dhënë propozime dhe ju për sigurimin e vendit.

**Florije Bytyqi**-Jep propozim ,A ka mundësi te shtëpia e pleqve me nda një kënd dhe me ia sigurua asaj kategorie.

**Kryetari**-Kam mëndu me i vendos të shkolla “Destan Bjaraktari “, duhet me gjet një metodë me fut në vijë buxhetore.

**Florije Bytyqi**-Kërkon sqarim , për projektin e qëndrimit ditor për pleqtë në Studencan , si a kem qenë e organizuar kjo, a ka me vlejtë vetëm për banoret e Studencanit apo të gjithë Komunës dhe ushqim a ka me pas si ka me shkua forma.

**Kryetari**-Është lokal që jepet në shfrytëzim për qëndrim ditor , nuk ka me pas Ushqim.

**Elmaze Bytyqi**-Te personat me autizëm , nëse këta persona dërgohen te shkolla “Destan Bajraktari “, të ju mundësohet ta kenë edhe psikologun e vet sepse ata fëmijë kanë shumë nevojë për psikolog.

**Kryetari**-E kemi të pamundur shtimin e numrit të punëtorëve.

**Nexhat Ramadani**-Përshëndetje, shpreh mospajtim të deklaratave të disa kolegëve edhe për juve Kryetar që këtë dokument e Konsideroni si jo të rëndësishëm , kjo është një kornizë mirëpo është një dokument i cili parashihet në bazë të ligjeve dhe duhet me qenë i përpiluar mirë, duhet të jetë sa ma i saktë , dhe pse mundet me ndryshua në të ardhmen mirëpo duhet përkushtim dhe seriozitet për hartimin e tij ,kjo si kornizë ka me mbet kështu dhe nëse ka vërejtje dhe dikush mundet me hy me shikua mendoj që ka me pas vërejtje te shumta.

E dyta miratimi i tij është i patjetërsueshëm sepse është dokument zyrtar ,

Tjetër vërejtje që un kam është që ka munguar konsultimi me grupet parlamentare , në të kaluarën ka qenë një praktik e tillë me Kryetaret e grupeve parlamentare është plotësua me propozimet që kanë ardhur nga ata .

Edhe pse Kryetari thotë që ka përfshij të gjitha fshatrat e shoh si praktik të mirë por vërejtën kryesore e kemi te mos-definimi i projekteve , në bazë të përvojës time e di që është e vështir kjo punë por në bazë të asaj se po e shoh këtu duket se nuk është bë një angazhim sa duhet për të bërë një kornizë afatmesme buxhetore më të mire,p.sh Bllaca dy rruge të definuar dhe rrugë të tjera lokale dhe të gjitha në një shtyllë në një buxhet ,nëse pak kish pas seriozitet dhe angazhim shumë lehtë keni mundur me i nda në rubrika të veçanta se cili projekt përfundon ne vitin 2021 dhe cili në 2022 , ka mungesë të sqarimeve ,

Keni problemin dhe te emërtimi i rrugëve , projektet janë të përgjithësuara , te ndërtimi i kanalizimeve e keni parapa një vlerë të madhe ,të thuhej meremetimi dhe i kanalizimeve është në rregull mirëpo të thuhej ndërtimi i kanalizimeve nënkupton ndërtime të reja të cilat nuk i keni të definuar , përmend disa shembuj që sheh si jo në rregull emërtimet e projekteve.

Këto janë të cilat për mua janë substanciale që për mua nuk mundet me kalua më një planifikim të tillë kjo kornizë.

**Kryetari**-Në rend të parë shkon në bazë të renditjes çdo projekt , kemi me pas probleme të vazhdueshme sepse po kemi probleme me vërshime dhe normal që kane me pas nevojë për sanime të rrugëve,

Kjo është kornizë nuk d.m.th që ka marrë fund për këtë vit , fund merr vetëm me 30 shtator.

**Nexhat Ramadani-**Unë isha shumë i sinqertë , nuk thash që nuk është i mirë projekti i meremetimit se e kuptoj , vetëm dhashë vërejtjet te projektet konkrete të cilat ti nuk i ke analizua dhe tregon që ju nuk keni bë kontakte me qytetaret nëpër vende dhe shumë e lehtë ka qenë me ja gjet emrin ,vërejtjet e mia ishin shumë konkrete , kërkoj më shumë punë për hartimin e KAB sepse kjo kornizë duhet me qenë shumë serioze .

**Alban Berisha**-Përshëndetje, desha me u ndërlidh te rrugët lokale në qytet , me sa po e shoh këtu asnjë projekt nuk po e di se çka ka me u bë në bazë të kësaj kornize , po e shoh që për meremetimin kanalizimeve janë të ndara shumë mjete , në lagjen tonë e kemi një kanalizim që është i ndërtuar para lufte , është shumë i thjesht dhe sa herë që vetëm pak ndoshta ka reshje atmosferike na paraqitet problem , ka kërkesa të mëdha prej lagjes tonë për rregullimin e kanalizimit të ri , nëse është planifikua në këtë kornizë kishe me qenë mirë.

Kishte me qenë më mirë me i pas më të specifikuara cilat projekte kanë me u nda për këto vite te planifikuara.

**Kryetari**-Alban kë të drejt por është mirë ndonjëherë me pyt deri tash sa km kanalizim janë përfundua në qytet , tash e shpallim tenderin për kanalizim dhe ku ka nevojë kemi me ndërhy.

**Shefket Kolgeci**-Përshëndetje ,Për fshatin Vraniq nuk e pash që e keni parapa rregullimin e kanalizimit , nuk keni nda mjete për 2020,kërkoj nga Drejtori i DSHP nëse kryhet ky kanalizim nuk kemi nevojë me kërkua mjete për vitin e ardhshëm por nëse këtë vit nuk përfundon kisha kërkua me shtua disa mjete për rregullimin e atij kanalizimi.

**Kryetari**-Këtë vit kemi me fillua, qysh është përfundua dhe kanalizimi në pjesën e fundit të fshatit besoj që edhe ky ka me u përfundua.

Alban mundesh me bë kërkesë dhe kemi me u mundu me përfundua edhe atë .

**Bashkim Ndrecaj**-Përshëndetje, Çka më ra në sy nuk e pash shtresën e dytë të asfaltit në Grejkoc .

**Kryetari**-Është mirë me iu njoftua që shumë shpejt fillojmë me asfaltimin e shtresës së dytë të fshatit Grejkoc .

**Ardian Shala**-Kryetar ku do ta shtron shtresën e tretë të asfaltit të Parku te “Varrezat e Dëshmoreve” , një shtresë e ke shtrua vjet asfaltin , të dytën e keni bë sivjet dhe përsëri është dëmtua , a do ta bëni edhe shtresën e tret?Një dëmtim që është bërë e keni rregullua 50mijë euro.

**Kryetari-**Nuk janë shtruar dy shtresa

**Reshat Selimaj-**Përshëndetje,Pyetjen kishte me qenë mirë me bo vet Nexhati e jo me sugjerua Bashkimin , unë kamë vërejtjet e mia për ty Nexhat , po më vije shumë mirë që tash je shumë aktiv për atë rrugë , në rrugën Fatmir pafaj je plotësisht ti fajtori për 300mnijë euro të tenderit që ke bo ,.

Sa i përket planifikimit u mundove me dhënë vërejtje në kornizë , ke qenë ti shkaktari kryesor që ju i keni hup zgjedhjet d.m.th mos planifikimi i mirë dhe mos koordinimi nëpër fshatra.

**Nexhat Ramadani**-Po më vjen shumë keq por ti s’ke drejt me fol për LDK –në , ju keni pas kërkesë gjithmonë dhe unë tash po bëj pyetje nëse ka qenë aq e nevojshme ju e keni tash pushtetin nuk e përfundoni , kjo është logjika asgjë tjetër ,sepse ju e keni pas një grup pse tash që e keni pushtetin nuk e përfundoni .

Dhe për këtë pjesën e Urës jam i gatshme me dhënë përgjegjësi për Çdo gjë.

**Sami Hajdaraj-**Jemi duke debatua për kornizë ne e dimë që edhe ku punohet ka edhe gabime , i dëgjova të gjithë i pata edhe un vërejtjet dhe sugjerimet e mia në kornizë shumica u thanë edhe prej parafolësve , le ta merrni si bazë Kryetar dhe ju Kryesues me vërejtët dhe sugjerimet e Asamblistëve këtu po jepen , le të permisohët edhe korniza buxhetore e Komunës dhe të vazhdojmë me punët tjera.

Ne jemi këtu për të mbrojtur qytetarin e Komunës tonë , e kemi marrë voton nga ta.

**Fadil Hoxha**-Ju kisha lut me votua Kornizën Afatmesme sepse kjo qarkore duhet me u votua e thotë edhe ligji që duhet me u votua tash dhe me 30 shtator , edhe unë jam dakord me juve dhe me shumë vërejtjet te juaja , për mos definimine rrugëve e shumë të tjera, po ia bëj lutjen për me votua arsye është se kjo është në vija të trasha , vjen qarkorja e dytë në fillim të Gushtit ne kemi me u ul me punua përsëri rreth përpilimit të KAB e cila duhet me u aprovua , arsyeja është se për këta emra të rrugëve që nuk janë përfshijë , është duke u punua në një draft-rregullore nga Ministria e Financave që kanë me u precizua me emër me të gjitha lagjet , nuk guxon me u fut ne projekte pa qenë te definiuara , kështu që kisha bë lutje me këto vërejtje me aprovua ketë kornizë.

**Dardan Berisha-**E dëgjova me vëmendje zyrtarin financiar , këto fjalë i ka than që dy vite , këto gabime ska qenë dashtë me na i sjellë dhe ne si grup parlamentar i PDK-së jemi kundër këtij propozim buxheti.

**Rilind Krasniqi-**Desha me ndërhy te Fadil Hoxha , puna e tij është me e bo punën në mënyrë të rregullt , nuk është puna e tij me na bë neve lutje sepse kjo është çështje politike , kështu që Faleminderit për lutjen por nuk është as Kishë as Xhami këtu.

**Kryesuesi-**Hedh në votim këtë pikë.

 **9 Për 15 kundër dhe 2 abstenime nuk kalon kjo pikë.**

**Pika e tretë- Shqyrtimi i projekt-vendimit për formimin e komisionit për vlerësimin e ofertave ;**

**Kryesuesi-**Prezanton Pikën e tretë dhe hap Debatin .

**Dardan Berisha-**Ne si PDK për anëtar të komisionit për vlerësimin e ofertave e propozojmë znj. Marigona Gashin.

**Aziz Bytyqi**-Ne si Grup i AAK e propozojmë z.t Lirim Qatani

**Ardian Shala-**Para se me dhënë propoziminkisha deshtë me ditë nga qeveria a kalkulua në çështjen e fundit qysh ekemi pas në diskutim apo ka ardhur me të njëjtin qëndrim.

Unë propozoj Xhemajl Kabashaj vetëm se në bazë të ligjit e kamë cek dhe mbledhjen e kaluar që nuk është e drejtë e as etike që gjithë qeveria me qenë pjesë e një grupi pa marr parasysh që votohet në Asamble.

**Dugagjin Palushi-**Unë kam një lutje së pari të jetë përfaqësimi sa më i gjerë i subjekteve tjera pas që 2 i cakton ekzekutivi , te Anëtari i sektorit jo qeveritar kisha thënë me qenë dikush nga qendra e biznesit , ka qenë një bashkëpunim gjithmonë shumë i afërt i Komunës me QBS duke u nis nga viti 1006 qe është nënshkrua një marrëveshje partneriteti me Komunën, kanë qenë gjithmonë kontribut dhënës, e shoh më mirë me qenë dikush nga qendra e biznesit , dhe kush janë ata nga Komuna që kanë me qenë pjesë.

**Dardan Berisha-**Nëse nuk është e arsyeshme me ligj nuk është e nevojshme me i hedh hiq në propozim nëse nuk i takon me ligj nëse i takon hedhe në propozim nëse jo nuk kemi nevojë me laku emra sepse pastaj po marrin kahe tjetër.

**Kryesuesi-**I kemi 3 emra të cilët janë propozua nga Asambleja ,neve na duhen 2 emra dhe shkojmë me votim për secilin propozim ata 2 që marrin më shumë vota ata shkojnë në këtë komision.

**Kryesuesi-**Vazhdojmë me propozimin e parë :

Kush është për Marigona Gashin ? 22për , 1abstenim dhe 0kundër.

Kush është për Liri Qatanin 9për 0kundër dhe 1 abstenim.

Kush është për Xhemajl Kabashaj 16për 0kundër dhe 2 Abstenim

Atëherë nga Asambleja 2 anëtar shkojnë në Komisionin e vlerësimit të ofertave Marigona Gashi dhe Xhemajl Kabashaj.

**Kryesuesi**-Kërkoj nga Kryetari me i propozua 2 emra.

**Kryetari-**Emrush Bytyqi Driton Maliqaj

**Kryesuesi-**Nga shoqëria civile i kemi 2emra të propozuara , Antigona Kolgeci dhe Refki Zogaj.

**Ardian Shala-**Kërkon sqarim për propozimet e Kryetarit a votohen a po jo ?

**Kryesuesi-**Propozimet e Kryetarit nuk votohen .

**Ardian Shala-**Por ne shkuam për tjerat veç e veç , si munden me u krye pa u votua propozimet e Kryetarit.

**Kryesuesi-**Propozimet e Kryetarit shkojnë me automatizëm d.m.th nuk votohen .

**Ardian Shala-**Shoqëria Civile i ka dhënë propozimet votohen ato veç e veç , propozimet e Kryetarit po ashtu duhet me u votua , po i ngatërroni sepse duhet me u votua dhe këto propozime .

**Avni Bytyqi-**Jep sqarim ligjor , duhet me i votua vetëm propozimet nga Asambleja dhe nga Shoqëria civile , Propozimet e kryetarit nuk votohen , vetëm ne fund votohet pako kjo pikë.

**Nexhat Ramadani-**Nëse thuhet me ligj që Kryetari veç i propozon 2emra dhe nuk votohen atëherë në rregull jemi .

**Ardian Shala-**Herëve tjera kanë shkua komplet jo në këtë formë dhe ka shkua çdo gjë në rregull.

**Florije Bytyqi-**Nuk kanë shkua komplet edhe herëve tjera Kryetari i ka propozua 2emra dhe nuk kemi pas nevojë me i votua .

**Kryesuesi-**Vazhdojmë me votimin .

Kush është për Antigona Kolgeci me qenë pjesë e komisionit nga shoqëria civile ?25për , 1Kundër dhe 0abstenim .

Kush është për Refki Zogaj me qenë pjesë e Komisionit nga Shoqëria civile ?8për 0kundër 0abstenim.

**Kryesuesi-**Juve të PDK-së s’mundem me ju kuptua e jepni votën në të dyja anët.

**Dardan Berisha-**Shumë kollaj mundeni me na ra në fije , “Ose ne s’po them gjë ose ju s’kuptoni Asgjë “

**Kryesuesi-**Ju nuk po thoni asgjë.

Atëherë me 25për kalon Antigona Kolgeci si anëtare e Komisionit të vlerësimit të ofertave.

**Kryesuesi-**Po e lexoj komplet përbërjen e komisionit për vlerësimin e ofertave dhe e hedhim në votim komplet si pako këtë pikë,Marigona Gashi , Xhemajl Kabashaj, Emrush Bytyqi , Driton Maliqaj , Antigona Kolgeci janë zgjedhën pjesë e komisionit. të Ankesave .

 **Unanimisht miratohet pika e tretë me 1 abstenim Pika e katërt- Shqyrtimi i projekt-vendimit për formimin e komisionit të Ankesave ;**

**Kryesuesi-**Prezanton pikën e katërt dhe hap Debatin .

**Aziz Bytyqi-**Propozon Mirlinda Muqa

**Nexhat Ramadani-**Propozon Shefket Kolgeci

**Mirlinda Muqa-**Propozon Sami Hajdaraj

**Dardan Berisha-**Florije Bytyqi

**Kryesuesi-**Hedh në votim këto propozime .

**Kryesuesi**-Kush është për Mirlinda Muqa me qenë pjesë e këtij komisioni ?

 10 për 0 kundër dhe 1 Abstenim

Kush është për Shefket Kolgeci me qenë pjesë e këtij komisioni ?

17për 0kunder 1 Abstenim

Kush është për Sami Hajdaraj me qenë pjesë e këtij komisioni

15për 0 kundër 1 Abstenim

Kush është për Florije Bytyqi me qenë pjesë e këtij Komisioni

18për 0kundër 1 Abstenim

**Kryesuesi-**Nga Legjislativi shkon Shekfet Kolgeci dhe Florije Bytyqi.

**Kryetari-**Propozon Enver Shabani dhe Sanie Kuçi.

**Kryesuesi-**Nga shoqëria civile janë të propozuara dy emra , Saranda Bajraktari dhe Gëzim Bajraktari.

**Bashkim Ndrecaj –**Te komisioni i Ankesave mendoj që është mirë me qenë një anëtar nga QPS **.**

**Kryesuesi-**Kush është për Saranda Bajraktarin me qenë pjesë e këtij Komisioni **.**

23 për 1kundër 1 Abstenim

Kush është për Gëzim Bajraktarin me qenë pjesë e këtij komisioni .

13për 3kundër dhe 0Apstenim

**Kryesuesi-**Po i lexoj komplet përbërjen e komisionit të Ankesave .

Shefket Kolgeci , Florije Bytyqi , Enver Shabani , Sanie Kuçi dhe Saranda Bajraktari dhe hedhim si pako në votim .

 **1 kundër Miratohet pika e katërt.**

**Pika e Pestë- Shqyrtimi i projekt-vendimit për ndryshim-plotësimin e vendimit 01-NR-112-2174, të datës 16.01.2018;**

**Kryesuesi-**Prezanton këtë pike dhe hap Debatin .

Kemi një kërkesë nga Lëvizja vetëvendosje e cila kërkon të ketë ndryshim në këtë vendim.

**Laureta Tafaj-**Përshëndetje , Unë fillimisht kërkoj sqarim në lidhje me këtë pikë nga Avni Bytyqi zyrtari ligjor .

**Avni Bytyqi-**Jep sqarim ligjor për këtë pikë.

**Dardan Berisha-**E tha edhe zyrtari ligjor , forma edhe mënyra qysh ka qenë deri tani për mendimin tim ligji për qeverisje lokale thotë se nuk ka qenë e drejtë sepse grupi formohet prej dy e më shumë anëtareve të subjekteve politike , në momentin që Leonard Shala e ka ndërrua Dugagjin Palushi ka dal nga ajo parti dhe Laureta në këtë rast e vetme unë nuk e di si i takon një anëtar në KPF i një subjekti politik i përfaqësuar nga 1përson , në këtë rast ne kërkojmë që të shqyrtohet edhe një herë kjo rregullore që a na takon neve edhe një anëtar tjetër në KPF apo jo .

**Avni Bytyqi –**Jep sqarime , tregon se çka thotë udhëzimi administrativ për këtë çështje,

**Rilind Krasniqi-**Çka ndodhë nëse Laureta del e pavarur

**Avni Bytyqi-**Subjekti politik e qon kënd të donë, është kompetencë e subjektit.

**Leonard Shala-**Nuk mundet asnjë ligj administrativ me më shkarkua , ky Kuvend më ka votua dhe ky Kuvend mundet me më shkarkua.

**Bashkim Ndrecaj –**Nëse ligji thotë me shkarkua pse na e keni pru neve në Kuvend me e votua , pse nuk e keni shkarkua direkt ,ne një herë e kemi votua Leonardin për KPF .nëse me ligj keni mundur me shkarkua pse neve po na thoni me votua dhe me respekt për të gjithë asamblistët mirëpo për momentin janë të gjithë një nga një Leonardi , Dukagjini dhe Laureta në këtë rast dhe Gëzim Kryeziu është vet d.m.th edhe aj mundet me pas pretendime sepse edhe aj ka fitua vota, dhe ju kisha lut me e hedh në votim Kryesuesi mos të vazhdojmë më shumë me e komplikua .

**Rilind Krasniqi-**Atë që e pata e thashë vetëm kisha kërkua edhe njëherë nga Zyrtari ligjor ose pranoje që ligji nuk e përcakton ose përgjigju saktë se çfarë bëhet nëse Laureta del në PDK p.sh.

**Avni Bytyqi-**Jep sqarime shtesë rreth kësaj pike.

**Dugagjin Palushi –**Po shihet që Avnia është i drejtuar.

**Leonard Shala-**Po përderisa e lemë Avnien me u ul aty dhe me u bë me i madh se Kryetari ky mundet me fol rend e pa rend , ti je me dhëne vetëm sqarim si zyrtar ligjor nëse të kërkon dikush.

**Laureta Tafaj-**Unë kërkova sqarim nga Avni Bytyqi dhe e patë të detyruar me më dhënë sqarim .

**Dukagjin Palushi-**Sqarimin na e dha mirëpo nuk është e sqaruar sepse më të vërtet asnjë ligj nuk e detyron ose ia imponon votimin këtu në Kuvend , ky Kuvend e ka votua dhe e ka miratua ky Kuvend edhe e shkarkon , mundemi me interpretua si të dëshirojmë këtu është votua dhe këtu shkarkohet.

**Alban Berisha-**Së pari kamë një vërejtje për Avni Bytyqin në aspektin procedural , Avni në bazë të ligjit të procedurës administrative tu kisha lut çdo projekt-vendim tjera herë kur e sjell me ia dhënë edhe arsyetimin , je i obliguar me i dhënë edhe arsyetim dhe aty i paraqet komplet paragrafët që i paraqet udhëzimi administrativ dhe mundemi me u bazua në ato arsyetime sepse s’po mundemi me bë asnjë konsultë ligjore se çka thotë dispozitave.

Nëse nuk thuhet që në bazë të procedurës administrative nuk duhet arsyetimi atëherë unë të kërkoj falje.

**Avni Bytyqi** –Kërko falje sepse , Neni 44 i ligjit të procedurës administrative i jep kompetencë të ligj zyrtareve të lart publik dhe zyrtareve ligjor që janë të punësuar në administratën shtetërore të nxjerrin vendime ndërsa Neni 48 thotë nëse janë të parapara me ligjin kur duhet të jetë i arsyetueshëm dhe Neni 49 i jep mandat që vendimet të jen të paarsyetuara dhe në këtë rast vendimet e Kuvendit të jenë të paarsyetuara .

**Dardan Berisha**-Këtë shkresë e ka sjell një Administrator që në këtë rast nuk është zyrtare, edhe ne e kemi një administrator në zyre mundet me ardhë me bë kërkesë me na shkarkua rend neve , VV nuk ka Kryetar në Suharekë.

**Laureta Tafaj**- Replikon Dardanin , ne e kemi Kryetarin tonë Salih Zyben.

**Aziz Bytyqi**-Përshëndetje , unë erdha me një mendim komplet tjetër dhe tash interpretimet e juristit të Komunës po ndikojnë , me sa kuptova unë prej zyrtarit ligjor , ligjërisht anëtar i komitetit për politik dhe financa duhet të jetë ai që është nën siglën e partisë , ligjërisht ai pozicion i ka taku subjektit të vetëvendosjes tash unë edhe nëse votoj në kundërshtim me ligjin ju garantoj që MAPL ka me e kthye këtë vendim sepse unë në parim e kisha votua Leonardin sepse ka kohë ma shumë dispozicion , ka më shumë përvojë është më shumë në qytet , Laureta i ka angazhimet studimore , por problemi është që MAPL e kthen sepse votimi nuk bazohet në ligj , mua nesër me më shkua mendja me dhen dorëheqje nga AAK unë jap dorëheqje prej çdo funksioni që më derivon prej AAK-së përveç prej Asamblesë jo , sepse jam zgjedhur me vota të popullit,

Kërkoj sqarim nga zyrtari ligjor sepse s’po dua me ra në lajthitje , nëse e votojmë ne në kundërshtim me udhëzimin administrativ a kthehet e nëse kthehet unë nuk jam i interesuar me kthye diçka që kthehet .

**Laureta Tafaj**-Përshëndetje të gjithëve , me kërkesë të lëvizjes vetëvendosje qendra në Suharekë kërko prej kolegut Leonard Shala ta liroj pozitën e anëtarit të KPF-së , pozitë e cila i takon subjektit të lëvizjes vetëvendosje në Suharekë , Ju lutem.

**Leonard Shala**-Me gjithë respektin për Lauretën , në fund po e shoh që e kanë shti në siklet dhe e ka hallin , dua me sqarua situatën në pika të shkurtra , kur kemi qenë grup në subjektin e kaluar më kanë propozua për KPF kanë than ti je profesionist i kësaj fushe , dhe nga privilegji që ma kanë dhënë këta 2 kamë than unë heq dorë nga të gjitha komisionet tjera dhe vazhdoni ju , kur kamë dhënë dorëheqje nga Vetëvendosja ju kamë thënë të dyve që ndjej obligim ndaj juve kanë thënë që ne jemi të përfaqësuar ne Komisione tjera vazhdo ti s’ke problem ,tash vetëm po du me pas mirëkuptimin nga kolegët që urdhrat që vijnë prej subjekteve lartë te unë asnjëherë nuk kanë me ndikua, Asambleja le ta vendos kjo më ka votua kjo le ta vendos e jo me ardhë më urdhra prej lartit.

**Dardan Berisha**-Në emër të grupit të PDK-së ne kërkojmë me e shty këtë pikë me pas më të qartë , mu konsultua sepse ka shumë paqartësi.

**Kryesuesi**- E hedhim në votim kush është me ndryshua këtë vendim .

**Rilind Krasniqi**-Nuk është në rregull Kryesues sepse këtu ne jemi të zgjedhurit e popullit dhe kemi të drejt më propozua ti vetëm duhet me zbatua rregulloren dhe ligjin , ti duhet me e hedh propozimin e Dardanit ose të PDK-së në votim.

**Kryesuesi**-Kush është për me ndryshua këtë vendim .

**Rilind Krasniqi**-Je tu bo shkelje .

**Kryesuesi**- Replikën Rilindin ,nëse jam duke bo shkelje unë e marrë përgjegjësin për veti .

Kush është për me ndryshua këtë vendim ?

 **1Për 8kundër 3Abstenim nuk kalon pika e pestë**

**Pika e Gjashtë-Shqyrtimi i Projket-vendimit për shpallje të inetrsit te përgjithshem**

**Kryesuesi-**Vazhdojmë me pikën e propozuar nga Kryetari

**Avni Bytyqi-**Jep sqarime ligjor rreth pikës se propozuar nga Kryetari.

**Bashkim Ndrecaj-**Kërkoj nga Drejtoresha me tregu ku është prona saktësisht dhe a kemi mundësi me dit edhe pronën të cilën do t’ia japim.

**Avni Bytyqi-**Kur është puna të prona , Ligji në një dispozitë ligjore decitivisht thotë prona publike me pronë private këmbehet vetëm nëse janë ngjit me pjesën të cilën merret prona dhe kjo është ashtu ngjit me atë pronë .

**Florije Bytyqi-**Ne jemi pro këtij projekt-vendimi si PDK në Suharekë , kjo është për interes të qytetarëve , një gjë të tillë e kemi pas iniciativë të mëhershme ne si PDK , një rrethrrotullim ku sot do të zhvillohet kjo procedurë mirëpo një gjë e tillë deri sot ka qenë në vesh të shurdhër sepse konkretisht kamë qenë unë ajo që e kam propozua për këtë gjë në atë kohë , vetëm një sqarim a keni ra dakord me pronarin mos ka ndonjë mosmarrëveshje në mënyrë që mos të bimë ne si Kuvend në Lajthitje.

**Sanie Kuçi-**Një sqarim rreth lokacionit , lokacioni është shpall për ndërtimin-zgjerimin e rrugës për interes të përgjithshëm , është te stacioni i Policisë saktësisht te udhëkryqi i rrugës Brigada 123 dhe rruga Hajdin Berisha.

Duke marrë parasysh planet e dokumentit të planifikimit te ligjit në fuqi , plani rregullues Pojata dhe Plani Zhvillimor Urban këto dy plane parashohin zgjerimin e rrugëve për ndërtimin e rrugëve për interes të përgjithshëm.

Jemi marrë vesh edhe me pronarin kemi ra në dakord.

Elaboron më gjerësisht këtë plan .

**Nexhat Ramadani-**Unë personalisht nuk jam për me pengu këtë sepse është në interes të qytetarëve dhe rregullimit të komunikacionit por po më duket sikur jo diçka serioze edhe pse unë do ta votoj , nëse e keni ditë që doni me sjell pse se keni sjell me herët sepse ne nuk kemi në letër asgjë vetëm me fjalë pe diskutojmë , pse nuk është bërë një flet e thjesht e sqaruar mirë që ta dije çka po votojmë, edhe pse në këtë formë jam i gatshëm me votua.

**Alban Berisha-**Kisha deshtë me ditë prej ekspertit kush e ka parapa , rruga mbrapa stacionit të Policisë a lidhet me këtë rreth rrotullim apo ky rreth rrotullim i lidh vetëm relacionin Prizren Prishtinë dhe Reshtan , a ka pas mundësi me u lidh edhe kjo rrugë .

**Kryetari-** Ajo është një pjesë që dallon shumë prej asaj rrugë deri stacioni i Policisë dhe është e pamundur kjo gjë.

**Kryesuesi-**Hedh në votim këtë pikë .

 **Unanimisht Miratohet pika e gjashtë**

**Pika e shtatë- Shqyrtimi i preojekt vendimit per faljen e lloptovave per anëtarve te Kuvendit të Komunës**

**Kryesuesi-** Kerkon qe te miratohet vendimi per faljen e lloptopave qe i ka bler komuna per antyeret e Kuvendit te Komunes.

**Unanimisht Miratohet pika e gjashtë**

**Pyetje dhe Përgjigjeje:**

**Shefket Kolgeci-**Kamë kërkesë nga qytetaret e lagjes se Berishve rreth varrezave të familjes Berisha që kanë pësua në Masakrën e 99-së kanë kërkua me formua një komision nga Asambleja një nga përfaqësuesit e lagjes dhe me dal me shikua si po shkon projekti ku ka ngec , që ka mundësi me formua një komision me kanë autorizua me paraqit këtë kërkesë.

**Kryetari-**Projektin e ka bë një arkitekt i lagjes Berisha , investimet është duke i bë Agjensioni nivel të Kosovës , nuk janë procedura tona , tash ka filluar faza e dytë e tenderit dhe besoj që këtë vit duhet me përfundua.

**Shqipe Ramaj-**Kryetar , punëtoret me kontratë mbi vepër që janë në drejtorin e Arsimit kanë marrë mëditje sa ju lejohet kjo me ligj ?dhe pyetja e dytë pse nuk na keni sjell raport për Bursat deri më tani sepse po më intereson me dit çka ka ndodhë për ata dy studentët që kanë përfitua pa meritë me 20 pikë dhe me 28 pikë.

**Kryetari-**Jep përgjigje.

**Dardan Berisha-**Pyetje për Drejtoreshën e inspektoratit , në projekt buxhet të viti 2020-2022 paska nda 35mijë euro për rrënimin e objekteve pa leje , po du me ditë deri ditën e sotme sa objekte pa leje janë rrënua në Komunën e Suharekës.

**Kryetari-**Jep përgjigjje.

**Rilind Krasniqi-**Kryetar Rrethin që e keni bë në Studeçan më shumë ka krijua huti se sa zgjidhje që keni bë , shumica e personave që janë në komunikacion nuk din çka me bo edhe pse është e drejtuar me shenja aty duhet shumë kohe me mëndu se kush ka përparësi realisht keni bo konfuizitet aty kurrfarë zgjidhje s’keni bë dhe e dyta

Pse nuk po vazhdon sall e sportit në Studençan dhe

Kryetar në 2013 kur ka qenë Blerim Kuçi Kryetar ju natën e keni shtruar një rrugë n fushat Nishor Kastërrc , rruga është “Egzoti 199” dhe është në gjendje të mjerueshme , sepse keni reagua për atë rrugën që është shpërnda në rrjete sociale por kjo tjetra është edhe më keq.

**Kryetari-**Jep Përgjigjje Rilindit .

**Kryesuesi-**Me kaq e shpall të mbyllur këtë seancë.

 **Përfundoi:15:52**

 **Proces mbajtësja:**

 **Dorarta Shabani**